মহম্মদপুরে হামলায় নিহত ১, আটক ৬
মাগুরার মহম্মদপুর উপজেলার বালিদিয়া এলাকায় পূর্ব বিরোধের জেরে পুলিশের অবসরপ্রাপ্ত এক সদস্যকে কুপিয়ে হত্যা করেছে প্রতিপক্ষের লোকেরা। নিহতের নাম আবু সাঈদ। তার বাবার নাম ইসলাম মোল্যা এবং বাড়ি বালিদিয়া গ্রামে। সোমবার রাতে এ ঘটনা ঘটে। একপর্যায়ে উভয়পক্ষের লোকজন সংঘর্ষে জড়িয়ে পড়ে। এ সময় বাড়িঘর ভাংচুর, অগ্নিসংযোগ ও লুটপাটের ঘটনা ঘটে। পরিস্থিতি নিয়ন্ত্রণে পুলিশ ১১ রাউন্ড শটগানের গুলি ছোড়ে। ঘটনাস্থল থেকে ছয়জনকে আটক করা হয়েছে।







পুলিশ ও এলাকাবাসী জানায়, ঘটনার দিন সন্ধ্যায় বড়রিয়া ঘৌড়দৌড় মেলা থেকে মোটরসাইকেলে বাড়ি ফিরছিলেন ইউনুস শিকদার সমর্থক আবু সাঈদ ও তার সঙ্গীরা। বালিদিয়ার ঝিনাইপুকুর এলাকায় পৌঁছালে সাবেক মেম্বার ইমরুল শিকদারের নেতৃত্বে ২৫-৩০ জন দেশীয় অস্ত্র দিয়ে আবু সাঈদের ওপর অতর্কিত হামলা চালায়। আবু সাঈদ গুরুতর জখম হন। তাকে মাগুরা ২৫০ শয্যা মেডিকেল কলেজ ও হাসপাতালে নিয়ে আসলে কর্তব্যরত চিকিৎসক মৃত ঘোষণা করেন। সংঘর্ষে আরও সাতজন আহত হয়। তারা মহম্মদপুর উপজেলা স্বাস্থ্য কমপ্লেক্সসহ বিভিন্ন হাসপাতালে চিকিৎসা নিয়েছেন।




মাগুরা জেলা পুলিশ সুপার খান মুহাম্মদ রেজোয়ান (পিপিএম), উপজেলা নির্বাহী অফিসার মো. মিজানূর রহমান, সিনিয়র সহকারী পুলিশ সুপার আবীর সিদ্দিকী শুভ্র ঘটনাস্থল পরিদর্শন করেছেন। মহম্মদপুর থানার ওসি তারক বিশ্বাস বলেন, বালিদিয়া ইউনিয়ন আওয়ামী লীগের সাধারণ সম্পাদক ও সাবেক চেয়ারম্যান মফিজ মিনা ও বালিদিয়া গ্রামের ইউনুস শিকদারের মধ্যে আধিপত্য বিস্তার নিয়ে দীর্ঘদিন বিরোধ চলে আসছে। এলাকায় অতিরিক্ত পুলিশ মোতায়েন করা হয়েছে।

মাগুরার মহম্মদপুর উপজেলার বালিদিয়া এলাকায় পূর্ব বিরোধের জেরে পুলিশের অবসরপ্রাপ্ত এক সদস্যকে কুপিয়ে হত্যা করেছে প্রতিপক্ষের লোকেরা। নিহতের নাম আবু সাঈদ। তার বাবার নাম ইসলাম মোল্যা এবং বাড়ি বালিদিয়া গ্রামে। সোমবার রাতে এ ঘটনা ঘটে। একপর্যায়ে উভয়পক্ষের লোকজন সংঘর্ষে জড়িয়ে পড়ে। এ সময় বাড়িঘর ভাংচুর, অগ্নিসংযোগ ও লুটপাটের ঘটনা ঘটে। পরিস্থিতি নিয়ন্ত্রণে পুলিশ ১১ রাউন্ড শটগানের গুলি ছোড়ে। ঘটনাস্থল থেকে ছয়জনকে আটক করা হয়েছে।